Pjūklapilviai beriksai
Pjūklapilviai beriksai (Trachichthyidae) – beriksažuvių (Beryciformes) būrio žuvų šeima. Paplitusios Atlanto, Indijos ir Ramiojo vandenyno vidutinio ir tropinio klimato srityse. Šeimoje yra 8 gentys, 45 rūšys. Didesnės rūšys yra žvejojamos Australijoje ir Naujoje Zelandijoje, tai Islandinis pjūklapilvis beriksas (Hoplostethus atlanticus) (vartojamas maistui) ir Aštuondyglis beriksas (Gephyroberyx darwinii) (gaudomas dėl savo riebalų). Dėl intensyvios žvejybos ir lėtos pjūklapilvių beriksų reprodukcijos šių žuvų populiacijos daug kur yra labai sumažėjusios ir joms gresia išnykimas.